钦定古今图书集成/理学汇编/字学典/第001卷 > 秦
## 钦定古今图书集成/理学汇编/字学典/第001卷 > 秦

字皆古体，莫测其文。李斯遂删其繁冗，取其合宜，参
为小篆。后刻诸名山碑篆玉玺铜人等，斯之下笔，赵
高以下，咸见伏焉。

按许慎《说文序》：“孔子书《六经》，左丘明述《春秋传》，皆以
古文，其后分为七国，文字异形。秦始皇帝初兼天下，
丞相李斯乃奏同之，罢其不与秦文合者，取史籀大
篆，或颇省改，所谓小篆者也。是时秦大发隶卒，兴役
戍官狱，职务繁，初有隶书，以趋约《易》，而古文由此绝
矣。”

按《水经注》：秦始皇登于峄山之上，命丞相李斯以大
篆勒铭山岭，名曰“昼门。”

“按《续文献通考》，李斯增损大篆，异同籀文，谓之小篆，
亦曰秦篆，世谓之‘玉著篆，又谓之八分小篆。盖比籀
文十存其八’。”云。圻按：“小篆之体又复有八：曰鼎、小篆，
曰薤叶，曰垂露，曰悬针，曰缨络，曰柳叶，曰剪刀，曰外
国胡书。古文可谓上古，大篆谓中古，小篆谓下古。
又按《续通考》，程邈增减大篆，去其繁复，为隶人佐书，
故”名隶书。又曰：佐书，秦之权量所刻是也。不为体势，
与汉款识篆文相类，非有挑法之隶也。